<div class="entry-content clearfix">

สารคณบดี
<p style="text-align: left;">ในโอกาสเริ่มต้นปีการศึกษาใหม่ คณะศิลปศาสตร์ ซึ่งเป็นคณะใหญ่คณะหนึ่งที่รับผิดชอบการจัดการเรียนการสอนวิชาพื้นฐานด้านภาษา (อังกฤษ – ไทย) ให้แก่นักศึกษาทุกคณะทุกคน (ยกเว้นคณะการบิน) และจัดการเรียนการสอน 4 หลักสูตร ใน 4 สาขาวิชาของคณะ คือ ภาษาอังกฤษธุรกิจ การท่องเที่ยว จีนศึกษา และภาษาไทย ได้มีโอกาสต้อนรับนักศึกษาใหม่อีกวาระหนึ่ง
คณะศิลปศาสตร์มีประสบการณ์การจัดการเรียนการสอนหลักสูตรดังกล่าวมากว่า 10 ปี โดยใช้เทคโนโลยีการศึกษาและ
หลักสูตรที่ทันสมัย ตอบสนองความต้องการของสังคมและตลาดแรงงานอย่างกว้างขวาง รวมทั้งสอดคล้องกับความก้าวหน้า
ทางเทคโนโลยีสารสนเทศและความต้องการของสถานประกอบการผู้ใช้บัณฑิตมาโดยตลอด อย่างไรก็ดีจากสภาวะแวดล้อมในสังคม ปัจจุบัน และการเปลี่ยนแปลงใหม่ ๆ เช่น การเป็นพลเมือง ASEAN การเคลื่อนย้ายแรงงาน ASEAN และการแข่งขันด้านเศรษฐกิจ ย่อมมีผลกระทบต่อการปรับตัวให้ทันท่วงที คณะศิลปศาสตร์โดยหลักสูตรปรับปรุงใหม่ปี 2555 ได้ปรับเนื้อหาสาระ มุ่งเน้นการสอนภาษาต่าง ๆ มากขึ้น เน้นการใช้ e-Learning การฝึกปฏิบัติการเผชิญสถานการณ์ และการเรียนรู้ด้วยตนเองมากขึ้น
เพื่อช่วยให้นักศึกษามีทักษะทางภาษา มีความรู้ในวิชาชีพ และมั่นใจในการก้าวสู่ ASEAN Community
ความสำเร็จดังกล่าวจะเกิดขึ้นได้ด้วยความร่วมมือร่วมใจของทุกคน ทั้งนักศึกษา และคณาจารย์ในคณะอย่างต่อเนื่องตลอดไป</p>
<img class="size-full wp-image-25 alignnone" src="http://faculty.eau.ac.th/Faculty_of_Liberal_Arts/wp-content/uploads/2013/07/FOLA-1.jpg" alt="FOLA-1" width="100" height="150" />

รองศาสตราจารย์ ดร.ศศิกาญจน์ ทวิสุวรรณ
คณบดีคณะศิลปศาสตร์

</div>